cyanic-selkie/wikianc huggingface dataset:
Թանա Լոթ
Տուրիզմ
Մուտքի տոմսերը արժեն 20․000 ռուփի Ինդոնեզիայի քաղաքացիների համար(15․000 ռուփի երեխաների համար), բայց օտարերկրացիները պետք է վճարեն գնից երեք անգամ ավելի, կամ 60․000 ռուփի(15․000ռուփի երեխաների համար )։ Որպեսզի հասնեն տաճարին, այցելուները պետք է քայլեն բալիական շուկայի տեսք ունեցող հուշանվերների խանոջթների միջով, որոնք պատում են դեպի ծով տանող ճանապարհի երկու կողմերը։ Մայրցամաքի ժայռի գագաթներին ստեղծվել են նաև ռեստորաններ տուրիստների համար։
Տեղակայվածություն
Տեսարժան վայրը գտնվում է Բերաբանում,Կեդիրիում, Թաբանանում մոտավորապես 13 կիլոմետր (8 մղոն) Թաբանից հարավ։
Արտաքին հղումներ
Կատեգորիա:Ինդոնեզիայի տեսարժան վայրեր Կատեգորիա:Ինդոնեզիայի կղզիներ Կատեգորիա:Տաճարներ այբբենական կարգով Կատեգորիա:15-րդ դարի կրոնական կառույցներ Կատեգորիա:Հինդուիստական տաճարներ Կատեգորիա:Վիքիպեդիա:ՈՒՎ 2023-ի հոդվածներ
(203) Պոմպեյա
Միջին հեռավորությունը Արեգակից կազմում է 2,736243 ա. մ., առավելագույնը մոտենում է 2,5733 ա. մ. հեռավորության վրա և հեռանում 2,8992 ա. մ., իսկ Երկրի ուղեծրին Պոմպեյա աստերոիդը նվազագույնը մոտենում է 1,5831 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 1653,22 երկրային օրվա ընթացքում, իր ուղեծրով շարժվելով միջինում 0,217757 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,18° անկյուն։
Պոմպեյա աստերոիդը պատկանում է Լիդիայի աստերոիդների ընտանիքին, որը տեղաբաշխված է հիմնական աստերոիդների գոտում։
Արտաքին հղումներ
Կատեգորիա:Լիդիայի ընտանիքի աստերոիդներ Կատեգորիա:1879 թվականին հայտնաբերված աստղագիտական մարմիններ Կատեգորիա:Քրիստիան Պետերսի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Հայ ազգային կոնգրես
Հայ Ազգային Կոնգրես (ՀԱԿ), կուսակցություն Հայաստանում։ Հիմնադրվել է 2008 թվականին ստեղծված «Հայ ազգային կոնգրես» կուսակցությունների դաշինքի հիման վրա 2013 թվականին։ Նախագահն է Լևոն Տեր-Պետրոսյանը։ Փոխնախագահներ՝ Լևոն Զուրաբյանը և Արամ Մանուկյանը։ ՀՀՇ-ի և ՀԱԿ դաշինքի իրավահաջորդն է ։
Կուսակցության մասին
Կուսակցության բարձրագույն մարմինը համագումարն է։ Համագումարն իրավասու է քննարկել և լուծել Կուսակցության գործունեությանը վերաբերող ցանկացած հարց։ Համագումարը՝ ընդունում է Կուսակցության ծրագիրն ու հաստատում կանոնադրությունը, փոփոխություններ և լրացումներ կատարում դրանց մեջ, իր աշխատանքները կազմակերպելու նպատակով ձևավորում է ժամանակավոր հանձնաժողովներ, քննարկում և որոշումներ է ընդունում Կուսակցության գործունեության կարևորագույն խնդիրների և առկա քաղաքական իրավիճակի վերաբերյալ, պատվիրակներից երկու տարի ժամանակով ընտրում է Կուսակցության նախագահ ։ Մինչ օրս, սկսած 1989թ. 17 համագումարներ է անցկացրել Հայոց համազգային շարժումը, 2 համագումար դաշինքը և 2013թ. Ապրիլի 14-ին տեղի ունեցավ Հայ Ազգային Կոնգրես կուսակցության 1-ին համագումարը։
2014-2015 թթ․ եղել է ոչ իշխանական եռյակ դաշինքի անդամ։
2015 թ․ պայքարել է սահմանադրական փոփոխությունների դեմ։
2017 թ․ մասնակցել է ԱԺ ընտրությունների «Կոնգրես-ՀԺԿ» դաշինքով։
2018 թ․ Երևանի քաղաքապետի և ԱԺ ընտրություններում սատարել է «Իմ քայլը» դաշինքին։
Կուսակցությունը ԱԺ-ում
Կուսակցությունը մանդատներ է ստածել 5-րդ գումարման ԱԺ-ում, պատգամավոր են ընտրվել Արամ Մանուկյանը, Լևոն Զուրաբյանը, Գագիկ Ջհանգիրյանը, Լյուդմիլա Սարգսյանը, Ստեփան Դեմիրճյանը ։
Ծանոթագրություններ
Կատեգորիա:Անավարտ հոդվածներ կուսակցության մասին Կատեգորիա:Հայաստանի կուսակցություններ Կատեգորիա:2008 հիմնադրումներ Հայաստանում Կատեգորիա:Հայ ազգային կոնգրես
Ֆոլինա
Ֆոլինա  (Follina), կոմունա Իտալիայում։ Գտնվում է Վենետո մարզի Տրևիզո գավառում ։
Բնակչությունը կազմում է 3644 մարդ, խտությունը՝ 152 մարդ/կմ²։ Զբաղեցնում է 24 կմ² մակերես։ Փոստային ինդեքս՝ 31051, հեռախոսային կոդ՝ 0438։
Հարևան կոմունաներն են՝ Սիսոն դի Վալմարինո, Ֆարա դի Սոլիգո, Միանե, Պիև դի Սոլիգո։
Ծանոթագրություններ
Կատեգորիա:Իտալիայի բնակավայրեր
(8659) 1990 SE11
(8659) , աստերոիդ աստերոիդների հիմնական գոտում։ Հայտնաբերվել է 1990 թվականի սեպտեմբերի 17-ին Հենրի Հոլտի կողմից Պալոմարում ։
Միջին հեռավորությունը Արեգակից կազմում է 2,783019 ա. մ., առավելագույնը մոտենում է 2,3638 ա. մ. հեռավորության վրա և հեռանում 3,2022 ա. մ. ։ Արեգակի շուրջ մեկ ամբողջական պտույտ է կատարում 1695,79 երկրային օրվա ընթացքում, իր ուղեծրով շարժվելով միջինում 0,21229 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,33° անկյուն։
աստերոիդը պատկանում է Գեֆյոնի աստերոիդների ընտանիքին, որի մեջ ներառված են այս պահին հայտնի 766 անդամներ։ Ընտանիքի ներքին սահմանը անցնում է 2,74 ա. մ. հեռավորության վրա Արեգակից, իսկ արտաքին սահմանը՝ 2,82 ա. մ.-ի վրա։
Ըստ Տոլենի սպեկտրալ դասակարգման պատկանում է S դասին ։
Արտաքին հղումներ
Կատեգորիա:Աստերոիդների դաս S Կատեգորիա:Գեֆյոնի ընտանիքի աստերոիդներ Կատեգորիա:1990 թվականին հայտնաբերված աստղագիտական մարմիններ Կատեգորիա:Հենրի Հոլտի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Պետերիս Վասկս
Պետերիս Վասկս (Pēteris Vasks, ), լատիշ կոմպոզիտոր։
Կենսագրության և ստեղծագործության ակնարկ
Քահանայի որդի, Ռիգայի Է. Դարզինյայի անվան միջնակարգ հատուկ երաժշտական ​​դպրոցն ավարտելու ժամանակ գաղափարական դատողությունների պատճառով ստիպված էր առաջին բարձրագույն կրթությունը ստանալ ոչ թե իր հայրենիքում, այլև հարևան Լիտվայում։ 1970 թվականին Պետերիս Վասկսն ավարտել է Վիլնյուսում Լիտվայի թատերական և երաժշտական ակադեմիան (Վ. Սերեյկայի թավջութակի դասարանը ): Ի 1963-74 թվականներին նա թավջութակ է նվագել Լիտվայի ֆիլհարմոնիկ նվագախմբում (1966-69), Լատվիայի ֆիլհարմոնիայի կամերային նվագախմբում (1969-70), Լատվիայի ռադիոյի և հեռուստատեսության նվագախմբում (1971-74) և այլն։ 1978 թվականին ավարտել է Լատվիայի Յազեպ Վիտոլի անվան երաժշտական ակադեմիա Ջ. Վիտոլան (դասական կոմպոզիտոր Վ. Ֆ. Ուտկինի դասարան)։ 1989 թվականից դասավանդում է Ռիգայի Է. Դարզինյայի անվան երաժշտական ​​քոլեջում (նախկինում Հատուկ երաժշտական ​​դպրոց)։ Աշակերտների թվում էին Ա. Դզենիիտիսը, Պ. Բուրավիցկին։
Վաղ ստեղծագործության մեջ նա զարգացրել է Լյուտոսլավսկու և Պենդերեցկու ալեատորիկայի և սոնորիստիկայի ավանդույթները։ 1980-ական թվականներին վերջնականապես ձևավորված Վասկսյան ոճով միավորվել են Լատվիայի երաժշտական ​​մշակույթի ավանդույթները և այսպես կոչված էկոլոգիական ուղղության տարրերը (ստեղծագործությունների զգալի մասը նվիրված է բնության թեմային) ՝ կրելով մինիմալիզմի ազդեցությունը (օրինակ, Plainscapes, 2002): Ստեղծագործել է տարբեր ժանրերում տարբեր կատարողական կազմերի համար, այդ թվում՝ նվագախմբի համար (3 սիմֆոնիաներ. 1991, 1998, 2005), երգչախմբի համար (Pater Noster, 1991, Dona nobis pacem, 1996, Մեսսա, 2000, 2005 - բոլորը ավանդական կաթոլիկ տեքստերի հիման վրա), ջութակի և նվագախմբի համար (ջութակի կոնցերտ «Հեռավոր լույս», 1997), երգեհոնի համար («Երգ աշխարհին», 1984, Te Deum, 1991), դաշնամուրի համար («Աշնան երաժշտություն», 1981, «Այրված հողի բնանկարներ», 1992, «Գարունի երաժշտություն», 1995)։
Վասկսի ստեղծագործությունները կատարվում են 20-րդ դարի և 21-րդ դարի սկզբի ականավոր երաժիշտների կողմից, որոնցից են՝ Գ. Կրեմերը, Յու. Սթորգորդսը, Դ. Գերինգասը, Ս. Սոնդեցկիսը, Ա. Բորեյկոն, Պ. Յարվին, Յու. Կանգասը, Յու. Դոմարկասը, Ն. Նովիկը, Ր. Խարաջանյանը, Պ. Մյագին, Տ. Զանդերլինգը, Մ. Պեկարսկին, Տ. Դեկսնիսը, Վ. Շիմկուսը, Քրոնոս-քառյակը և այլն, նրանք բոլորն էլ ընդգրկված են ժամանակից երաժշտության փառատոնների ծրագրերում։ Հայտնի են Վասկսի սիմֆոնիկ երաժշտության հիման վրա բալետային բեմադրություններ։ Ֆիլմի երաժշտության հեղինակ է (տես.՝ ): 2011 թվականին Լատվիայում հիմնադրվել է Պ. Վասկսի հիմնադրամը՝ ժամանակակից լատվիական երաժշտության զարգացմանը նպաստելու նպատակով։
2021 թ. միացել է Լատվիայի արվեստագետներն՝ կոչ անելով Ադրբեջանին արագացնել հայ զոհերի մարմինների և գերիների վերադարձը ։
Ճանաչում
Վասկսը պարգևատրվել է Երեք աստղի շքանշանով (2002, Լատվիա), Լատվիայի Երաժշտական մեծ մրցանակով (1993, 1997, 2000), Գերդերի մրցանակով (1996)։ Լատվիայի գիտությունների ակադեմիայի (1994) և Շվեդիայի թագավորական երաժշտական ակադեմիայի (2001) պատվավոր անդամ է։ Լատվիական երաժշտական ակադեմիայի պատվավոր պրոֆեսոր է։
Արտաքին հղումներ
Կատեգորիա:Կոմպոզիտորներ այբբենական կարգով Կատեգորիա:Լատվիայի երաժշտություն Կատեգորիա:Լատիշ կոմպոզիտորներ Կատեգորիա:Դասական երաժիշտներ ըստ ազգության Կատեգորիա:Շվեդիայի երաժշտության թագավորական ակադեմիայի անդամներ Կատեգորիա:20-րդ դարի դասական կոմպոզիտորներ
10 Years of Chaos and Confusion
10 Years of Chaos and Confusion, (Շփոթմունքի և քաոսի 10 տարիներ), շվեդական Hypocrisy խմբի երաժշտական հավաքածուն, որը թողարկվել է 2001 թվականին Nuclear Blast Records լեյբլի ներքո։
Երգացանկ
Կատեգորիա:2001 ալբոմներ
Հիվեր ամրոց
Հիվեր ամրոց, 13-րդ դարի կառույց, տեղակայված է Լոնդոնից 48 կիլոմետր հարավ-արևելքում՝ Հիվեր գյուղում։ 1462-1539 թվականներին  եղել է Բոլեյն ընտանիքի նստավայրը ։
1505 թվականին ամրոցը ժառանգաբար անցել է Աննա Բոլեյնին՝ իր հոր մահից հետո։ Աննան Անգլիայի թագավոր Հենրի VIII-ի երկրորդ կինն էր։ Ավելի ուշ այն անցել է Հենրի VIII-ի չորրորդ կնոջը՝ Աննա Կլևացուն։ Այժմ ամրոցը բաց է բոլոր այցելուների առաջ։
Պատմություն
Այս պատմական ամրոցի շինարարական աշխատանքներն ընթացել են երեք փուլով։ Ամրոցի ամենահին մասը՝ պարիսպը և դարպասը, կառուցվել են 1270 թվականին։ Այդ ժամանակ այն պատկանում էր Բարոն Ջեյմսին ։ Շինարարական երկրորդ փուլում՝ 1462 թվականին, ամրոցը վերափոխվեց առանձնատան, որը պատկանում էր Ջեֆրի Բոլեյնի կրտսեր եղբայր՝ Թոմաս Բոլեյնին։ Վերջնական վերակառուցումը և վերանորոգումը կատարվեց 20-րդ դարում, այն ժամանակ ամրոցի սեփականատերն էր Ուիլյամ Ուալդորֆ Ասթորը ։
Ջեֆրի Բոլեյնի ավագ որդի՝ Թոմաս Բոլեյնը ամրոցը ժառանգեց 1505 թվականին։ Նա այնտեղ ապրեց իր կնոջ՝ Լեդի Էլիզաբեթ Հովարդի, և նրանց երեխաներ՝ Մարիի և Աննայի (ապագայում՝ Հենրի VIII-ի կինը) հետ։ Աննայի ծննդյան տարեթիվը հայտնի չէ։ Նա ապրել է ամրոցում մինչ 1513 թվականին Նիդերլանդներ մեկնելը։ Նիդերլանդներում նա ուսում է ստացել Մարգարետ Ավստրիացու մոտ։ Հենրին հաճախ էր այցելում մոտակա Բոլբրոկ ամրոց, որպեսզի կարողանա տեսնել Աննային ։
Առիթը ստեղծվեց, երբ 1539 թվականին, մահացավ Աննայի հայրը՝ Թոմաս Բոլեյնը։ Հետագայում, Հենրին ամրոցը կիսում էր իր չորրորդ կին՝ Աննա Կլևացու հետ նրանց պաշտոնական ամուսնալուծությունից հետո։ երբեք ամրոցն այնքան կողպեք չի ունեցել, ինչքան Հենրիի օրոք։ Յուրաքանչյուր սենյակ ուներ իր հսկիչը։ Նրան շատ էր անհանգստացնում իր անվտանգությունը ։
Ամրոցը շատ տերեր է ունեցել։ 1557-1715 թվականներին, այն պատկանել է Ուոլդգրեյվ ընտանիքին, մինչև 1749 թվականը՝ Համֆրիս ընտանիքին, 1749-1903 թվականներին՝ Մեյդ-Ուալդո ընտանիքիքն։ Վերջին սեփականատերերի օրոք, ամրոցը գտնվում էր ամենաանմխիթար վիճակում, քանի որ վարձակալությամբ տրվում էր տարբեր մարդկանց ։
1903 թվականին, այն վերակառուցվեց ամերիկացի մեծահարուստ Ուիլյամ Ուալդորֆ Ասթորի կողմից, և ծառայեց, որպես ընտանեկան նստավայր ։ Նա ամրոցում ստեղծեց իտալական այգի՝ արձանների և զարդանախշերի իր հավաքածուն ցուցադրելու համար ։1983 թվականին,  Ասթոր ընտանիքը վաճառեց ամրոցը ։
Որպես տեսարժան վայր
Այժմ, ամրոցն իր լաբիրինթներով, լճերով և այգիներով համարվում է տեսարժան վայր։ Ամրոցին մեծ գրավչություն է տալիս հատկապես այն փաստը, որ նրա տերերն են եղել Աննա Բոլեյնը և Հենրի VIII-ը։ Այստեղ, ամռան ամիսներին, տեղի են ունենում ամենամյա մրցաշարեր և նետաձգության ցուցադրություններ, իսկ սեպտեմբեր ամսին՝ ցուցահանդես։ Ամրոցում անցկացվում է նաև տրիաթլոն ։
Ամրոցը բաղկացած է երեք հարկից, ունի հնաոճ կահավորում։ Այստեղ են գտնվում նաև Աննա Բոլեյնի գրքերը և Թյուդորների նկարների մեծ հավաքածուն ։
Առանձնատան իրական տեսքը՝ փայտե կոնստրուկցիաները, դեռևս նկատելի են հետագայում, ամրության նպատակով կառուցված քարե պատնեշների արանքից։ Ամրոցի ամենապահպանված մասը դարպասն է, որը չի փոխարինվել դարերի ընթացքում։ Անգլիայում գործող ամենահին պարտկուլիսը, գտնվում է այստեղ ։
Ամրոցի այգում, դեռևս պահպանվել է կենու լաբիրինթը, որը տնկվել է 1904 թվականին։ 1999 թվականին, այստեղ բացվեց նաև ջրային լաբիրինթը, որի կենտրոն հասնելու ընթացքում այցելուները պետք է աշխատեն չոր մնալ։ Երեխաների համար նախատեսված է աշտարակ լաբիրինթ, որն այժմ վերակառուցվում է։ Ամրոցի բակն իր մեջ ընդգրկում  է   իտալական այգի, վարդերի այգի, դեղաբույսերի այգի և թեմատիկ ձևավորմամբ թփեր ու ծառեր ։
Ծանոթագրություններ
Կատեգորիա:Անգլիական ամրոցներ Կատեգորիա:13-րդ դարը Եվրոպայում Կատեգորիա:Կենտի ամրոցներ Կատեգորիա:Կենտի այգիներ
Կույս Մարիամի նշանադրությունը (Ռաֆայել)
Նկարը պատկանում է նկարչի վաղ ստեղծագործական շրջանի գործերին, երբ նա կապված էր Պիետրո Պերուջինոյի արվեստանոցի հետ։ Վերջինիս աշխատանքները, մասնավորապես, նրա՝ 1481-1482 թվականների Վատիկանի Սիքստինյան կապելլայի՝ «Բանալիների հանձնումը սուրբ Պետրոսին»   և Կան քաղաքի գեղեցիկ արվեստների թանգարանի՝ 1500-1504 թվականներին վրձնած  «Կույս Մարիամի նշանադրությունը»  որմնանկարներն, անկասկած,  էական ազդեցություն են ունեցել Ռաֆայելի նկարների պատկերագրության և ընդհանուր հորինվածքային լուծումների վրա։
Նկարագիր
Առաջնային պլանի վրա պատկերված են հարսանեկան արարողության մասնակից մի խումբ անձինք. տաճարի կենտրոնում հոգևորականն է, որը բռնել է Մարիամի և Հովսեփի ձեռքը, որը Մարիամին է մեկնում նշանադրության մատանին։ Հովսեփի ձախ ձեռքին գունազարդ գավազան է, որն, ըստ ավանդության, հանդիսանում է Աստծո ընտրյալը լինելու նշան։ Հովսեփի մոտ գտնվում է մերժված փեսացուներից մեկը, որը զայրութից ջարդում է իր գավազանը։ Հետաքրքիր է, որ համաձայն վաղ քրիստոնեական ավանդության,  (ամրագրված օրինակ «Հակոբ Կրտսերի» պարականոն գրվածքում, գլուխ IX) մյուս բոլոր փեսացուներից Հովսեփի ընտրությունը տեղի է ունենում մեկ այլ խորհրդանշական հրաշքի շնորհիվ. նրա գավազանից դուրս է թռչել աղավնի և նստել գլխին։ Ռաֆայելը Պերուջինոյի պես հենվում է սուրբ Հիերոնիմի վկայության վրա, որն իր հերթին հղում է կատարել Ահարոնի՝ գունազարդ նշենու փայտից մականի աստվածաշնչյան պատմությանը։ Virga՝ «փայտիկ» և virgo՝ «կույս» բառերի նմանությունից  միջնադարում  նշենուն վերագրվել է կուսական մաքրության հատկանիշ, իսկ նշենին դարձել է Աստվածամոր խորհրդանիշերից մեկը։
Խորհրդանշական տեսանկյունից հետաքրքիր են տաճարից այն կողմ երևացող լայն փռված, անձեռնմխելի բնապատկերները։  Մի կողմից տաճարի միջով անցնող լույսը խորհրդանշում է Մարիամի և Հովսեփի ամուսնության Աստծո օրհնանքը, մյուս կողմից՝ տաճարը  տեղակայված է մարդկային աշխարհի (հրապարակում գտնվող մարդկանց պատկերները) և անձեռնմխելի բնության սահմանին, և այս երկուսի միահյուսումը տալիս է Քրիստոսի մեջ աստվածայինի և մարդկայինի  միավորման խորհուրդը։
Չնայած Ռաֆայելն ամբողջությամբ կրկնում է Պերուջինոյի պատկերագրական ծրագիրը, սակայն գեղագիտական տեսանկյունից նրա նկարները մեկ քայլ առաջ են։ Նրա պատկերները զրկված են հնամենի կաշկանդվածությունից, նրանցում քիչ է անշարժությունը նույնիսկ այն դեպքում, երբ նա  գործածում է համաչափ պատկերներ, որոնց մաթեմատիկական  ճշգրտությունը միայն ընդգծում է հետին պլանի կատարյալ տաճարը։ Նրա ճարտարապետության նորարարական լեզուն՝ իոնական թեթև կամարաշարով, կատարյալ կիսագնդաձև գմբեթով,  որոշ հետազոտողների թույլ է տալիս ենթադրել, որ Ռաֆայելի ստեղծագործությունների վրա ազդեցություն է ունեցել Դոնատո Բրամանտեն, որն արդեն 1502 թվականին կառուցել է իր հայտնի Տեմպիետոն։ Սակայն, մինչև Ֆլորենցիա մեկնելը, Ռաֆայելն ամենայն հավանականությամբ չէր կարող տեսնել այդ կառույցը, բացի այդ, նրա նկարում պատկերված տաճարը տարբերվում է խիստ ոչ կառուցվածքային  ոգով, ինչը հատուկ  արտահայտվել է որմապարույկների վրա, որոնք ապահովում են սյունապսակներից անցումը դեպի գմբեթի  թմբուկը, որի բարդագույն պարույրանման ձևը այդքան էլ հարմար չէ քարից կառուցելու համար։ Նրա տաճարն առաջին հերթին խորհրդանիշ է, հետո  միայն՝  նոր ճարտարապետական մտահղացումների  հրովարտակ։
Արտաքին հղումներ
Կատեգորիա:Ռաֆայել Սանտիի նկարներ Կատեգորիա:Բրերա պատկերասրահի նկարներ Կատեգորիա:Մարիամ Աստվածածինը գեղանկարչության մեջ
Աստերոիդների ցանկ (82601-82700)
Աստերոիդների ցանկ (82501-82600) * Աստերոիդների ցանկ * Աստերոիդների ցանկ (82701-82800)
Արաբականացում
Արաբացում կամ Արաբականացում (تعريب taʻrīb) ներկայացնում է Արաբների ազդեցության տարածումը ոչ արաբ բնակչության վրա՝ որպես արդյունք ունենալով արաբերենի տարածումը, ինչպես նաև այդ ժողովրդների ինտեգրումը արաբական մշակույթին ։
Պատմականորեն, Արաբական թերակղզու մշակույթի ասպեկտները բազմաթիվ ոճերով և ձևերով կապակցվել են նվաճված տարածքների մշակութային առանձնահատկությունների հետ, ինչի արդյունքում էլ արաբականը ի վերջո դոմինանտի կարգավիճակ է ստանում։ Հիջազում իսլամի տարածումից հետո նվաճումների, առևտրի և խառնամուսնությունների շնորհիվ արաբական մշակույթն ու լեզուն տարածվեցին նաև Արաբական թերակղզուց դուրս։ Այս տարածքներում ժամանակի ընթացքում արաբերենը դարձավ ընդհանրական լեզու, և ձևավորվեցին բարբառներ։ Քանի որ Եմենը պատմականորեն համարվել է հարավաբնակ արաբների հայրենիքը, որոնք, ըստ արաբական ավանդության, չքավոր էին, նախքան իսլամի տարածումը, հին արաբերենի փոխարեն խոսում էին հին հարավային արաբերենով ։
Արաբերենը խորը ազդեցություն է ունեցել նաև այն բոլոր երկրների մշակույթների վրա, որոնք որևէ շրջանում առնչություն են ունեցել իսլամի հետ։ Արաբերենը համարվում էր բառապաշարի հիմնական աղբյուրը տարբեր լեզուների համար։ Այս պրոցեսն իր գագաթնակետին է հասել 10-14-րդ դարերում, որն էլ համընկնում է արաբական մշակույթի վերելքի հետ։
Արտաքին հղումներ
Կատեգորիա:Արաբականացում Կատեգորիա:Արաբներ Կատեգորիա:Արաբների պատմություն Կատեգորիա:Արաբական մշակույթ Կատեգորիա:Արաբերեն
Կնոջ օրագրի վերջին էջերը
«Կնոջ օրագրի վերջին էջերը» (այլ թարգմանություն՝ «Վերջին էջերը կնոջ օրագրից», «Последние страницы из дневника женщины»), Վալերի Բրյուսովի վիպակը, որն առաջին անգամ տպագրվել է «Русская мысль» ամսագրում 1910 թվականին, իսկ հետագայում ներառվել է «Գիշերներ և ցերեկներ։ Պատմվածքների ու դրամատիկական երկերի երկրորդ գիրք» («Ночи и дни. Вторая книга рассказов и драматических сцен») գրքում (Մոսկվա, 1913 թվական) ։
Բովանդակություն
Օրագրի հեղինակ երիտասարդ կնոջ ամուսինը սպանվել է աշխատասենյակում։ Հերոսուհին փորձում է շարունակել սովորական կյանքը՝ հավասարակշռություն պահպանելով երկու սիրեկանների միջև, սակայն նրա այրիությունն ու ազատությունը միայն բարդացնում են նրանց հարաբերությունները։ Սիրեկաններից մեկը խոստովանում է, որ ինքն է կատարել նրա ամուսնու սպանությունը, իսկ մյուսն ինքնասպան է լինում՝ չկարողանալով տանել այն գիտակցումը, որ իր սիրելին կիսում է իր բարեհաճությունը իր և իր մրցակցի միջև։ Վիպակի վերջում տառապած հերոսուհին մեկնում է Ֆրանսիայի հարավ՝ կրտսեր քրոջ ընկերակցությամբ, որը սիրահարված է նրան։
Քննադատություն
Վիպակը բազմաթիվ քննադատական արձագանքներ է ստացել։ Խոսելով գլխավոր հերոսուհու կերպարի մասին՝ Ա․ Զակրժևսկին գրել է. «Այստեղ Բրյուսովը ներթափանցել է այն սրբության սրբոց խորքը, որի մասին գիտի միայն կինը, այստեղ նրա հոգեբանական վերլուծությունն օգնել է նրան նկարել կնոջ այնպիսի ավարտուն, վառ և կենդանի կերպար, ինչպիսին մենք հազիվ թե հանդիպած լինենք վերջին շրջանում» ։ Մյուս կողմից, Ե. Կոլտոնովսկայան գտնում է, որ կերպարն արհեստական է և հակասական, իսկ հերոսուհուն բնորոշ հանգստությունը այն բանի արդյունքն է, որ Բրյուսովը նրան օժտել է սեփական (արական) հոգեբանությամբ ։ Հերոսուհու մեջ հեղինակի՝ իր անձի արտացոլման մասին գրել է նաև Կոնստանտին Բալմոնտը․ «Այ-այ, ախ-ախ, օյ-օյ, ինձ համար ցավալի է։ Որտե՞ղ է Վալերի Բրյուսովը։ Կամ նա այլևս չկա՞» ։
Ի. Ալեքսանդրովսկին տեսել է սյուժեի կապը Մարիա Նիկոլաևնա Տառնովսկայի գործի հետ, որի փեսացուն, որն իր կյանքը ապահովագրել է կես միլիոն ֆրանկով Մարիա Նիկոլաևնայի օգտին, սպանվել նրա սիրեկանի կողմից՝ պատանի Նաումովի կողմից։ Սպանության ոգեշնչողը եղել է Տառնովսկայան և նրա երկրորդ սիրեկանը՝ փաստաբան Դոնատ Պրիլուկովը։ Ինքը՝ Բրյուսովը, այդ նմանությունը չի ընդունել ։
Հրատարակություններ
«Русская мысль» ամսագրի համարը, որում տպագրվել է վիպակը, առգրավվել է անբարոյականության մեղադրանքով ։ Բրյուսովն ինքը «Վերջին էջերի» նման գնահատականի հետ չի համաձայնել. «Արցիբաշևի, Կամենսկու և բոլորի վերջին բոլոր վեպերը, նրանց մի մասը և մասամբ նաև Կուպրինինը, լեփ-լեցուն են այնպիսի տեսարաններով, որոնց առջև իմ վիպակը համեստության և մաքրաբարոյության գագաթնակետն է ։ Դատական հետապնդումը շուտով դադարեցվել է ։ Քննադատ Ս. Ա. Վենգերովը, «1910 թվականի գրական տրամադրությունները» հոդվածում վերլուծելով վիպակը, գրել է, որ Բրյուսովը «նախկինում էլ «հանդգնության» և ամեն տեսակ սանձարձակության դարաշրջանում չափազանց ուժեղ էր նրանով, որ ամենասկզբունքային սյուժեների մասին կարողանում էր խոսել պարզ և առանց աչքը թարթելու» ։ Ժողովածուի նպատակն է եղել «․․․դիտել կնոջ հոգեբանության առանձնահատկությունները» ։
Բեմադրություններ
1990 թվականին Վասիլի Պանինն էկրանավորել է «Վերջին էջեր» վիպակը «Ուզեմ՝ կսիրեմ» խորագրով։ Նատալիի դերում նկարահանվել է Վերա Սոտնիկովան ։ Քննադատ Իրինա Գրաշչենկովայի կարծիքով՝ ռեժիսորը կարդացել է վիպակը՝ «որպես բուլվարային ոճի մելոդրամա (բոհեմ, հեղափոխականներ, սիրահար քույրեր»», իսկ Ալեքսանդր Ֆեոդորովը ֆիլմը գնահատել է որպես ձախողում, քանի որ․
«Ուզեմ՝ կսիրեմ» ֆիլմում նկարահանված դերասաններից ոչ մեկն այդպես էլ չի կարողացել հասնել խաղի բնականության, այն ժամանակվա դարաշրջանին իր համապատասխանության զգացման։
Չորս տարի անց վիպակի մոտիվներով թողարկվել է «Խոստովանություններ անծանոթին» (Confidences à un inconnu, Secrets Shared with a Stranger) ռուս-ֆրանսիական ֆիլմը՝ Սանդրին Բոնների մասնակցությամբ ։ Ֆիլմի մասին կարծիքները տարբեր են եղել ։
2004 թվականի հոկտեմբերի 8-ին «Պոկրովկայի թատրոնում» տեղի է ունեցել Անդրեյ Մաքսիմովի բեմադրած ներկայացման պրեմիերան, որի գլխավոր դերում հանդես է եկել Նատալյա Գրեբյոնկինան ։ Ըստ ռեժիսորի՝ հանդիսատեսը ներկայացումն ընդունում է հիանալի այն դեպքում, երբ քննադատությունը «կամ լռում է, կամ ծաղրում...» ։
Արտաքին հղումներ
Կատեգորիա:Վալերի Բրյուսովի ստեղծագործություններ Կատեգորիա:1910 գրքեր
«Շուշիի ազատագրման համար» մեդալ
«Շուշիի ազատագրման համար» մեդալ, Արցախի պետական պարգև, որով պարգևատրվում են Արցախի Հանրապետության Պաշտպանության բանակի, ազգային անվտանգության պետական վարչության, ներքին գործերի նախարարության այն զինծառայողները, կամավորական ջոկատների ազատամարտիկները, ովքեր Շուշիի ազատագրման և այդ գործողության ընթացքում մյուս բնակավայրերի ազատագրման անմիջական մասնակիցներն են, ինչպես նաև Շուշիի ազատագրման կազմակերպիչներն ու ղեկավարները։ Սահմանվել է Արցախի ԱԺ 1994 մայիսի 7-ի որոշմամբ։
Մեդալը 32-մմ լայնությամբ և 42-մմ երկարությամբ ութանկյուն է՝ պատրաստված հատուկ ձուլվածքից։ Մեդալի երեսին՝ վերևում «Արցախ», ներքևում «Շուշի» մակագրություններն են, կենտրոնում՝ արծվի պատկերը, որի աջ թևի վերևում պատկերված է խաչ։ Մեդալը երիզված է ութանիստ շրջանակով։ Մեդալի դարձերեսին՝ «Շուշին ազատագրված է 1992. 9 մայիսի» մակագրությունն է, որից ներքև պատկերված է երեք խաչ։ Պատկերները և մակագրություններն ուռուցիկ են։ Ամրակալի և ուղղանկյան օղակի միջով մեդալին միացված է ուղղանկյունաձև շերտաձողիկ, որը պատված է 32 մմ լայնությամբ Արցախի դրոշի երեք գույներով, մետաքսե դափնեպսակով զարդարված ժապավենով։ «Շուշիի ազատագրման համար» մեդալով պարգևատրվել է 1060 մարդ (2003)։
Արտաքին հղումներ
Կատեգորիա:Արցախի Հանրապետության պետական պարգևներ
Էլեկտրոնային էմիսիա
Էլեկտրոնային էմիսիա, պինդ մարմնից կամ հեղուկից էլեկտրոնների առաքման երևույթը։ Տեղի ունի այն դեպքում, երբ էլեկտրոնները հաղթահարում են պոտենցիալային արգելքը, որը խոչնդոտում է էլեկտրոնների պոկվելուն և վակուում կամ գազային միջավայր անցնելուն։ Էլեկտրոնների էներգետիկ որոշակի բաշխման հետևանքով հնարավոր է, որ դրանց մի մասը կարողանա հաղթահարել պոտենցիալային արգելքը և պոկվել մարմնից։ Սովորական պայմաններում այդպիսի էլեկտրոնների թիվն աննշան է, սակայն, լրացուցիչ էներգիա հաղորդելով, կարելի է այն զգալիորեն մեծացնել։ Էլեկտրոնների գրգռման եղանակից կախված՝ տարբերում են Էլեկտրոնային էմիսիայի հետևյալ տեսակները, ջերմաէլեկտրոնային էմիսիա (էլեկտրոններին լրացուցիչ էներգիա է հաղորդվում նյութը տաքացնելու շնորհիվ), ֆոտոէլեկտրոնային էմիսիա (արտաքին ֆոտոէֆեկտ, կարճալիք տիրույթի լուսային ճառագայթների ազդեցությամբ էլեկտրոններն անհրաժեշտ էներգիա են ձեռք բերում մետաղի կամ կիսահաղորդչի մակերևույթից պոկվելու համար), երկրորդային էլեկտրոնային էմիսիա, որի դեպքում էլեկտրոններն առաքվում են այլ մասնիկներով (էլեկտրոններ, իոններ) պինդ մարմնի մակերևույթը ռմբակոծելիս։ Երկրորդային էլեկտրոնային էմիսիան քանակապես բնութագրվում է երկրորդային էմիսիայի գործակցով (\delta), որը հավասար է երկրորդային էլեկտրոնների թվի (N_2) և մարմնի վրա ընկած մասնիկների թվի (N_1) հարաբերությանը՝ : \delta-ն կախված է ռմբակոծող մասնիկների բնույթից, էներգիայից, անկման անկյունից, ինչպես նաև ռմբակոծվող մակերևույթի տեսակից և վիճակից։ Երկրորդային էմիսիայի երևույթի վրա է հիմնված էլեկտրոնային բազմապատկիչների աշխատանքի սկզբունքը։ Էլեկտրոնային էմիսիայի առանձնահատուկ տեսակ է էլեկտրաստատիկ էլեկտրոնային էմիսիան կամ ավտոէլեկտրոնային էմիսիան՝ էլեկտրոնների առաքումն արագացնող ուժեղ (10^6-10^7 վ/սմ կարգի) էլեկտրական դաշտի ազդեցությամբ (այս երևույթը հաճախ անվանում են նաև էլեկտրոնների պոկում էլեկտրական դաշտի միջոցով)։ Էմիսիայի այս տեսակը բնորոշ է նրանով, որ էլեկտրոններին լրացուցիչ էներգիա չի հաղորդվում, այլ փոխվում է պոտենցիալային արգելքի ձևը. վերջինս նեղանում է, և էլեկտրոնը արգելքն անցնելու որոշակի հնարավորություն է ձեռք բերում։ Էլեկտրաստատիկ էլեկտրոնային էմիսիա կիրառվում է սնդիկային ուղղիչներում։
Տես նաև
Կատեգորիա:Էլեկտրոնային էմիսիա
ՌՆԹ
Ռիբոնուկլեինաթթու, (ՌՆԹ), բոլոր կենդանի օրգանիզմներում պարունակվող երեք հիմնական մակրոմոլեկուլներից մեկը (մյուս երկուսը ԴՆԹ-ն և սպիտակուցներն են)։ Այնպես, ինչպես ԴՆԹ-ն, ՌՆԹ-ն նույնպես կազմված է նուկլեոտիդների շղթայից ։ Յուրաքանչյուր նուկլեոտիդ կազմված է ազոտային հիմքից, միաշաքարից (ռիբոզ) և ֆոսֆատային խմբից։ Նուկլեոտիդների հաջորդականության շնորհիվ ՌՆԹ-ն կարողանում է գաղտնագրել գենետիկական ինֆորմացիան։ Բոլոր բջջային օրգանիզմներն օգտագործում են իՌՆԹ-ն՝ սպիտակուցների սինթեզը ծրագրավորելու համար։
Բջջային ՌՆԹ-ն առաջանում է տրանսկրիպցիայի արդյունքում, որը ԴՆԹ-ի կաղապարի հիման վրա իրականացվող ՌՆԹ-ի ֆերմենտատիվ սինթեզն է։ Այս գործընթացն իրականանում է հատուկ ֆերմենտների՝ ՌՆԹ-պոլիմերազների միջոցով։ Տրանսկրիպցիայի արդյունքում առաջացած ՌՆԹ-ները հետագայում մասնակցում են սպիտակուցի կենսասինթեզին, որն իրականացնում են ռիբոսոմները։ Տրանսկրիպցիայից հետո մյուս ՌՆԹ-ները ենթարկվում են քիմիական ձևափոխությունների և կախված ՌՆԹ-ի տեսակից՝ առաջացնում երկրորդային և երրորդային կառուցվածքներ։
Միաշղթա ՌՆԹ-ները բնութագրվում են տարածական կառուցվածքներով, որտեղ շղթայի նույն նուկլեոտիդային հաջորդականությունները կապված են միմյանց հետ։ Որոշ բարձրակառուցվածքային ՌՆԹ-ներ, օրինակ՝ փՌՆԹ-ները, մասնակցում են սպիտակուցի կենսասինթեզին, ծառայում են կոդոնների ճանաչմանը և համապատասխան ամինաթթվի տեղափոխմանը սպիտակուցի սինթեզի վայր, իսկ ռՌՆԹ-ները կազմում են ռիբոսոմի հիմնական կառուցվածքային միավորը։
Արաքսյա Գասպարյան
Արաքսյա Համբարձումի Գասպարյան, հայ մանկավարժ։ ՀԽՍՀ Արարատ քաղաքի թիվ 1 միջնակարգ դպրոցի փոխտնօրեն։ Սոցիալիստական աշխատանքի հերոս (04/08/1971)։
ՌՆԹ
ՌՆԹ-ի ֆունկցիաները չեն սահմանափակվում միայն տրանսլյացիայում ունեցած նրանց դերով։ Փոքր կորիզային ՌՆԹ-ները, օրինակ, մասնակցում են էուկարիոտների իՌՆԹ-ների սփլայսինգին։
Արաքսյա Գասպարյան
Կենսագրություն
Ծնվել է 1926 թվականի հոկտեմբերի 24-ին Հայկական ԽՍՀ Արմաշ գյուղում (այժմ՝ Արարատի մարզ) ուսուցիչների ընտանիքում ։ 1943 թվականին ավարտել է Արարատ գյուղի միջնակարգ դպրոցը և անմիջապես աշխատանքի անցել իր դպրոցում՝ որպես հայոց լեզվի ուսուցչուհի 5–7-րդ դասարաններում ։ 1948 թվականին ավարտել է Երևանի Խ. Աբովյանի անվան մանկավարժական ինստիտուտը։ Նրան գործուղել են հայրենի Արարատ գյուղի միջնակարգ դպրոց՝ որպես հայոց լեզվի ուսուցչուհի։ Գասպարյանի ողջ մանկավարժական գործունեությունը կապված է եղել այդ ուսումնական հաստատության հետ։ 1950-1951 թվականներին եղել է դպրոցի տնօրեն, 1951-1955 թվականներին, 1966 թվականից՝ դպրոցի ուսումնական մասի վարիչ։ ԽՄԿԿ անդամ է եղել 1952 թվականից ։
ՌՆԹ
ՌՆԹ-ները մտնում են նաև որոշ ֆերմենտների կազմի մեջ (օրինակ՝ թելոմերազներ). որոշ ՌՆԹ-ների մոտ նկատվել է սեփական ֆերմենտատիվ ակտիվություն։
Արաքսյա Գասպարյան
Կենսագրություն
Քաղվածք ծառայողական բնութագրից․
ՌՆԹ
Մի շարք վիրուսների գենոմը կազմված է ՌՆԹ-ից, որը նրանց մոտ ունի այն նշանակությունը, ինչ բարձրակարգ օրգանիզմների մոտ ԴՆԹ-ն։ ՌՆԹ-ի ֆունկցիայի այսպիսի բազմազանության պատճառով ենթադրվում է, որ նախաբջջային առաջին կրկնապատկման ունակ մոլեկուլները եղել են ՌՆԹ-ները։
Արաքսյա Գասպարյան
Կենսագրություն
ԽՍՀՄ Գերագույն խորհրդի նախագահության 1978 թվականի հունիսի 27-ի հրամանագրով Արաքսյա Համբարձումի Գասպարյանին շնորհվել է Սոցիալիստական աշխատանքի հերոսի կոչում, նրան հանձնելով  Լենինի շքանշան և Մուրճ ու մանգաղ ոսկե մեդալ, աշակերտների կրթության և կոմունիստական ​​դաստիարակության գործում ունեցած մեծ վաստակի համար ։
ՌՆԹ
Ուսումնասիրման պատմություն
Նուկլեինաթթուները հայտնաբերել է շվեյցարացի գիտնական Յոհան Միշերը 1868 թվականին։ Միշերն այս միացություններն անվանել է նուկլեին, քանի որ դրանք առանձնացվել էին կորիզից ։ Հետագայում պարզվեց, որ նախակորիզավոր բջիջները նույնպես պարունակում են նուկլեինաթթուներ։ ՌՆԹ-ի դերը սպիտակուցների սինթեզում առաջարկվել է 1939 թվականին Տորբյորն Օսկար Կասպերսոնի, Ժան Բրաչետի և Ջեք Շուլցի աշխատանքներում ։
Ջերարդ Միարբաքսն առանձնացրել է առաջին ՌՆԹ-ն, որը կոդավորում էր ճագարի հեմոգլոբինը և ցույց է տվել, որ երբ այն մտցվում է օոցիտի մեջ, բջջում սկսվում է սինթեզվել հեմոգլոբին ։
1956-1957 թվականներին աշխատանքներ են տարվել բջջի ՌՆԹ-ի կառուցվածքը պարզելու ուղղությամբ։ Պարզվել է, որ բջջում ՌՆԹ-ի հիմնական մասը ռիբոսոմային է (ռ-ՌՆԹ) ։
Սևերո Օչոան 1959 թվականին ստացել է բժշկության Նոբելյան մրցանակ՝ ՌՆԹ-ի սինթեզի մեխանիզմը պարզելու համար ։ Հետագայում ցույց է տրվել, որ Օչաոյի կողմից հայտնաբերված ֆերմենտը մասնակցում է ՌՆԹ-ի դեգրադացիային, այլ ոչ թե սինթեզին։ 1956 թվականին Ալեքս Ռիչը և Դեյվիդ Դևիեսը հիբրիդիզացրեցին ՌՆԹ-ի երկու առանձին պարույրները՝ ստանալով ՌՆԹ-ի առաջին բյուրեղը, որի կառուցվածքը հնարավոր է պարզել ռենտգենյան բյուրեղագրությամբ ։
Խմորասնկերից մեկի՝ (S. cerevisiae) փՌՆԹ-ի 77 նուկլեոտիդների հաջորդականությունը պարզվել է 1965 թվականին Ռոբերտ Հոլեյի լաբորատորիայում, որի համար վերջինս 1968 թվականին ստացել է բժշկության Նոբելյան մրցանակ ։ 1967 թվականին Կարլ Վյոզեն ենթադրեց, որ ՌՆԹ-ն օժտված է նաև կատալիտիկ հատկություններով։ Նա առաջադրեց այսպես կոչված ՌՆԹ աշխարհի վարկածը, ըստ որի՝ պորտոօրգանիզմների ՌՆԹ-ն ծառայել է ինչպես տեղեկատվության պահպանման համար (այժմյան օրգանիզմների մոտ այդ դերը կատարում է ԴՆԹ-ի մոլեկուլը), այնպես էլ ունեցել է կատալիտիկ ակտիվություն (ներկայումս այս ֆունկցիան կատարում են հիմնականում սպիտակուցները) ։ Վաղ 1970-ականներին հայտնաբերվեցին ռետրովիրուսները և հակառակ տրանսկրիպտազը, ցույց տրվեց, որ ֆերմենտները կարող են ՌՆԹ-ի կաղապարի վրա սինթեզել ԴՆԹ։ Այս աշխատանքի համար 1975 թվականին Դեյվիդ Բալտիմորը, Ռենատո Դուլվեկոն և Հովարդ Թեմինը ստացան Նոբելյան մրցանակ։ 1976 թվականին Ուոլտեր Ֆիրզը և իր աշխատակիցները պարզեցին առաջին ՌՆԹ վիրուսի՝ բակտերիոֆագ MS2-ի գենոմի նուկլեոտիդների հաջորդականությունը ։ 1977 թվականին կաթնասունների վիրուսներում և բջիջների գեներում բացահայտվեցին ինտրոնները և ՌՆԹ-ի սփլայսինգը, որի համար Ֆիլիպ Շարփը և Ռիչարդ Ռոբերտսը ստացան Նոբելյան մրցանակ։ Վաղ 1980-ականներին հայտնաբերվեցին առաջին ռիբոզիմները, որի համար 1989 թվականին Թոմաս Սեչը և Սիդնի Էլթմենը ստացան Նոբելյան մրցանակ։ 1990 թվականին հայտնաբերվեց, որ Petunia բույսի գենոմում օտար գեների ներմուծումը բերում է բույսերի համապատասխան գեների ճնշմանը՝ լռեցմանը (սայլեսինգ), որն այժմ հայտնի է ՌՆԹ ինտերֆերենցիա անվանումով ։
Միաժամանակ ցույց տրվեց, որ մոտ 22 հիմքից կազմված ՌՆԹ-ները, որոնք ներկայումս անվանվում են միկրոՌՆԹ-ներ, կարևոր դեր ունեն C. elegans նեմատոդների օնտոգենեզում ։ ՌՆԹ ինտերֆերենցիայի ուսումնասիրության համար Էնդրյու Ֆայերը և Քրեյգ Մելլոն ստացան Նոբելյան մրցանակ, նույն տարում Նոբելյան մրցանակ ստացան նաև Ռոջեր Քորնբերգը՝ ՌՆԹ-ի տրանսկրիպցիայի հետազոտությունների համար։ Գեները կարգավորող ՌՆԹ-ների հայտնաբերումը խթանեց ՌՆԹ-ից կազմված դեղամիջոցների պատրաստումը (օրինակ՝ փիՌՆԹ-ներ), որոնք կարող են լռեցնել, արգելակել որոշակի գեներ ։
Օրչանո դի Պեզարո
Օրչանո դի Պեզարո (Orciano di Pesaro), կոմունա Իտալիայում, գտնվում է Մարկե շրջանում՝ Պեզարո է Ուրբինո պրովինցիայում։ Բնակչությունը կազմում է 2210 մարդ (2008 թվականի տվյալներով), բնակչության խտությունը՝ 93 մարդ/կմ²։ Տարածքը կազմում է 24 կմ²։ Փոստային ինդեքս՝ 61038։ Հեռախոսային կոդ՝ 0721։
ՌՆԹ
Քիմիական կառուցվածք և մոնոմերների ձևափոխություններ
ՌՆԹ-ի նուկլեոտիդները կազմված են մոնոշաքար ռիբոզից, որին 1' դիրքում միանում է ադենին, գուանին, ցիտոզին կամ ուրացիլ հիմքերից մեկը։ Ֆոսֆատային խումբը ռիբոզները միացնում է շղթայի մեջ՝ առաջացնելով կապ ռիբոզներից մեկի 3' դիրքի ածխածնի ատոմի և մյուսի 5'-ի ածխածինների միջև։ Ֆոսֆատային խմբերը ֆիզիոլոգիական pH-ում բացասական լիցքավորված են, դրա համար ՌՆԹ-ն պոլիանիոն է։ Ջրածնային կապեր են առաջանում ադենինի և ուրացիլի, գուանինի և ուրացիլի ու ցիտոզինի և գուանինի միջև ։ Այլ հարաբերություններ նույնպես հնարավոր են, օրինակ՝ մի խումբ ադենինների միացումը միմյանց կամ ԳՆՌԱ քառօղակը, որում առկա են գուանին-ադենին զույգեր ։ ՌՆԹ-ն տրանսկրիպցվում է որպես 4 հիմքերի պոլիմերային մոլեկուլ, բայց հասուն ՌՆԹ-ներում կան շատ ձևափոխված հիմքեր և մոնոսախարիդներ ։ ՌՆԹ-ում հաշվվում են մոտ 100 տարբեր տեսակի ձևափոխված նուկլեոտիդներ, որոնցից 2'-O-մետալռիբոզը՝ մոնոշաքարի, իսկ փսևդոուրինը՝ ազոտային հիմքի ամենից հաճախ հանդիպող ձևափոխությունն է ։
Օրչանո դի Պեզարո
Ժողովրդագրություն
Բնակչության գրաֆիկը.
Արտաքին հղումներ
Կատեգորիա:Իտալիայի քաղաքներ
Արաքսյա Գասպարյան
Կենսագրություն
Ապրել է Արարատ գյուղում ։
ՌՆԹ
Քիմիական կառուցվածք և մոնոմերների ձևափոխություններ
ՌՆԹ-ի տարբերակից կառուցվածքային հատկանիշներից մեկը 2' դիրքում հիդրօքսիլ խմբի առկայությունն է ռիբոզ շաքարում։ Այս ֆունկցիոնալ խմբի առկայությունը ստիպում է, որ պարույրը ստանա А ձևի կառուցվածք ՝ չնայած շատ հազվադեպ այն կարող է ընդունել նաև B ձև, ինչպես ԴՆԹ-ում է ։ A տեսակի երկրաչափական ձևն առաջացնում է խորը և նեղ մեծ ակոսներ և մակերեսային և լայն փոքր ակոսներ ։ 2'-հիդրօքսիլ խմբի առկայությունը կարող է նաև ՌՆԹ-ի կոնֆորմացիոն ավելի ճկուն հատվածներում բերել հարող ֆոսֆոդիէթերային կապի խզմանը և հիմնական շղթային միացմանը ։ ՌՆԹ-ի հասունացման ընթացքում ՌՆԹ-ի կազմի մեջ մտնող շաքարները և հիմքերը կարող են ձևափոխվել՝ առաջացնելով ձևափոխված հիմքեր։ Փսևդոուրիդինի (Ψ) ուրացիլի և ռիբոզի կապը C-N չէ, այլ՝ C-C. այս նուկլեոտիդը ՌՆԹ-ի մոլեկուլում հանդիպում է տարբեր դիրքերում։ Մասնավորապես, փսևդոուրիդինը կարևոր է փՌՆԹ ֆունկցիոնալ ակտիվության համար ։ Հաջորդ կարևոր ձևափոխված հիմքը հիպոքսանտինն է՝ դեամինացված գուանինը, որի նուկլեոզիդը կրում է ինոզին (I) անվանումը։ Ինոզինը կարևոր դեր ունի գենետիկական կոդի ընդհանրության ֆունկցիայի ապահովման մեջ ։ Կան 100-ից ավելի բնական ձևափոխված նուկլեոզիդներ ։ Ամենամեծ կառուցվածքային բազմազանությունը փՌՆԹ-ում է, իսկ ռՌՆԹ-ում ամենից տարածված են փսևդոուրինը և 2'-O-մեթիլռիբոզով նուկլեոզիդները ։ Շատ այլ ձևափոխությունների դերը դեռևս ամբողջությամբ պարզ չէ, սակայն ռիբոսոսմային ՌՆԹ-ի շատ հետտրանսկրիպցիոն ձևափոխություններ գտնվում են կարևոր ֆունկցիոնալ հատվածներում
Ռիբերա դե Ուրժելյետ
Ռիբերա դե Ուրժելետ (իսպ.՝ Ribera d'Urgellet)- մունիցիպալիտետ Իսպանիայում՝ Լեյդա շրջանում՝ Կատալոնիա ինքնավար համայնքում։ Մունիցիպալիտետը գտնվում է Ալտ-Ուրժել մարզում։ Տարածքը կազմում է 107 կմ2։ Բնակչությունը 2010 թվականի տվյալներով կազմել էր 982 մարդ։
Արտաքին հղումներ
Կատեգորիա:Իսպանիայի բնակավայրեր
ՌՆԹ
Քիմիական կառուցվածք և մոնոմերների ձևափոխություններ
Միաշղթա ՌՆԹ-ների ֆունկցիոնալ ձևը, ինչպես սպիտակուցներում, սովորաբար ունի երրորդային կառուցվածք։ Երրորդային կառուցվածքն ապահովվում է երկրորդական կառուցվածքային տարրերի, օրինակ՝ մոլեկուլում ջրածնային կապերի առաջացմամբ։ Սա թույլ է տալիս երրորդային կառուցվածքում տարբերել դոմեններ, ինչպիսիք են օրինակ ամրակային օղակները, արտափքումներ, ներքին օղակներ ։ Քանի որ ՌՆԹ-ն լիցքավորված է, անհրաժեշտ են մետաղի իոններ, օրինակ՝ Mg2+, շատ երկրորդային և երրորդային կառուցվածքներ կայունացնելու համար ։ ՌՆԹ-ի բնական էնանտիոմերը D-ՌՆԹ-ն է, կազմված D-ռիբոնուկլեոտիդներից։ Քիրալության բոլոր կենտրոնները գտնվում են D -ռիբոզում։ L -ռիբոզի կամ ավելի շատ L -ռիբոնուկլեոտիդների միջոցով հնարավոր է սինթեզել L -ՌՆԹ-ն։ L -ՌՆԹ-ն ավելի կայուն է ՌՆազների դեգրադացիայի հանդեպ ։
Ինչպես մյուս կառուցվածքային կենսապոլիմերների դեպքում հնարավոր է պարզել ՌՆԹ-ի պարուրված մոլեկուլի տոպոլոգիան։ Սա սովորաբար իրականացվում է միջշղթայական կապերի դասավորության որոշմամբ, որն անվանվում է ցիկլերի տոպոլոգիա։
Համեմատություն ԴՆԹ-ի հետ
ՌՆԹ-ի և ԴՆԹ-ի միջև գոյություն ունի 3 հիմնական տարբերություն.
ՌՆԹ-ի սինթեզ
Կենդանի բջիջներում ՌՆԹ-ի սինթեզն իրականացվում է հատուկ ֆերմենտի՝ ՌՆԹ-պոլիմերազի միջոցով։ Էուկարիոտների մոտ ՌՆԹ-ի տարբեր տեսակները սինթեզվում են տարբեր կերպ՝ հատուկ մասնագիտացված ՌՆԹ-պոլմերազներով։ ՌՆԹ-ի սինթեզի համար կաղապար կարող է ծառայել ինչպես ՌՆԹ-ն, այնպես էլ՝ ԴՆԹ-ն։ Օրինակ՝ որոշ պոլիովիրուսների՝ ՌՆԹ-ից բաղկացած գենետիկական նյութի կրկնապատկման համար օգտագործվում է ՌՆԹ-կախյալ ՌՆԹ-պոլիմերազան ։ ՌՆԹ-կախյալ ՌՆԹ սինթեզը տեղի է ունենում ինչպես վիրուսներում, այնպես էլ բջջային օրգանիզմներում ՌՆԹ ինտերֆերենցիայի ընթացքում ։
Ե՛վ ԴՆԹ-կախյալ ՌՆԹ-պոլիմերազները, և՛ ՌՆԹ-կախյալ ՌՆԹ-պոլիմերազները միանում են պրոմոտորային հաջորդականությանը։ Մատրիքսի մոլեկուլի երկրորդային կառուցվածքը ճեղքվում է հելիկազային ակտիվություն ունեցող պոլիմերազների միջոցով, որը սուբստրատի վրա շարժվում է 3'-5' ուղղությամբ և միաժամանակ սինթեզում ՌՆԹ 5' → 3' ուղղությամբ։ Սկզբնական մոլեկուլի վրա գտնվող տերմինատորը որոշում է տրանսկրիպցիայի ավարտը ։ ՌՆԹ-ի շատ մոլեկուլներ սինթեզվում են իրենց նախնական ձևերով, որոնք հետագայում ենթարկվում են խմբագրումների. ՌՆԹ-սպիտակուցային համակարգերի միջոցով հեռացվում են անպետք հատվածները ։
Տրանսկրիպցիայի ավարտից հետո ՌՆԹ-ն հաճախ ենթարկվում է տարբեր ձևափոխությունների, որոնք անմիջականորեն կախված են տվյալ մոլեկուլի կատարած ֆունկցիայից։ Էուկարիոտների մոտ ՌՆԹ-ի մոլեկուլի հասունացումը հաճախ ընդգրկում է սփլայսինգը, որի ընթացքում ռիբոպրոտեիդների (սփլայսոսոմներ) միջոցով հեռացվում են չկոդավորող հատվածները (ինտրոնները)։ Այնուհետև նախա-մՌՆԹ-ի 5' ծայրին ավելացվում է հատուկ ձևափոխված նուկլեոտիդ (կեպ), իսկ 3' ծայրին՝ մի քանի ադենիններ՝ այսպես կոչված պոլի-A պոչը ։
ՌՆԹ-ի տեսակներ
ՄՌՆԹ-ն կամ իՌՆԹ-ն ԴՆԹ-ում գաղտնագրված ինֆորմացիայի՝ դեպի ռիբոսոմներ փոխադրման ժամանակ ծառայում է որպես միջնորդ։ իՌՆԹ-ում գաղտնագրված հաջորդականությունը որոշում է սինթեզվող սպիտակուցի պոլիպետիդային շղթայի ամինաթթվային հաջորդականությունը ։ ՌՆԹ-ների ճնշող մեծամասնությունը սպիտակուց չի կոդավորում։ Այս չգաղտնագրող ՌՆԹ-ները կարող են տրանսկրիպցվել տարբեր գեների հետ (օրինակ՝ ռՌՆԹ) կամ լինել պատահական ինտրոններ ։ Դասական, մանրամասն հետազոտված չկոդավորող ՌՆԹ-ի տեսակները, փոխադրող ՌՆԹ-ներն են (փՌՆԹ) և ռՌՆԹ-ները, որոնք մասնակցում են տրանսլյացիային ։ Գոյություն ունեն նաև ՌՆԹ-ի դասեր, որոնք ապահովում են գեների կարգավորումը, ռՌՆԹ-ի պրոցեսինգը և այլն։ Բացի այդ, կան նաև այնպիսի ՌՆԹ-ի տեսակներ, որոնք ունեն ֆերմենտատիվ ակտիվություն (օրինակ՝ ՌՆԹ-ի մոլեկուլների ճեղքումը և սոսնձումը ): Էնզիմ անվան նմանությամբ ՌՆԹ-ի կատալիտիկ ակտիվություն ցուցաբերող մոլեկուլներն անվանվում են ռիբոզիմներ։
Մասնակցությունը տրանսլյացիային
Նախակորիզավոր բջիջներում (բակտերիաներ և արքեաներ) ռիբոսոմները կարող են միանալ իՌՆԹ-ին անմիջապես տրանսկրիպցիայից հետո։ Էուկարիոտների և պրոկարիոտների մոտ իՌՆԹ-ի կյանքի ցիկլն ավարտվում է ռիբոնուկլեազների միջոցով, որոնք ճեղքում են իՌՆԹ-ի մոլեկուլները ։
Փոխադրող ՌՆԹ (փՌՆԹ) կարճ՝ մոտ 80 նուկլեոտիդներից բաղկացած երրորդային կառուցվածք ունեցող մոլեկուլներ են։ փՌՆԹ-ները սինթեզի վայր են տեղափոխում յուրահատուկ ամինաթթուներ։ Յուրաքանչյուր փՌՆԹ ունի ամինաթթվին միանալու և հակակոդոնի տեղամաս։
Շատ բակտերիաներում և պլաստիդներում հայտնաբերվել է ՌՆԹ-ի յուրահատուկ տեսակ, որը փոխարինում է էուկարիոտների փՌՆԹ-ն և մՌՆԹ-ն (փմՌՆԹ)։ Առանց ստոպ կոդոնի՝ դեֆեկտային ՌՆԹ-ների վրա ռիբոսոմի կանգի ժամանակ փմՌՆԹ-ին միանում է ոչ մեծ մի պեպտիդ, որը սպիտակուցի մոլեկուլն ուղղորդում է դեպի դեգրադացիա ։
Գեների ակտիվության կարգավորում
Կենդանի բջիջներում հայտնաբերված են մի քանի տեսակի ՌՆԹ-ներ, որոնք կարող են նվազեցնել գեների էքսպրեսիան։ ՄիկրոՌՆԹ-ները, որոնք ունեն 21-22 նուկլեոտիդ երկարություն, հայտնաբերվել են էուկարիոտների մոտ։ Սրանք ՌՆԹ ինտերֆերենցիայի մեխանիզմների միջոցով ազդում են գեների ակտիվության վրա։ ՄիկրոՌՆԹ-ֆերմենտ համակարգերը կարող են մեթիլացնել ԴՆԹ-ի նուկլեոտիդները` սրանով նորից նվազեցնելով գեների ակտիվությունը։ ԻՌՆԹ-ի կարգավորման այլ մեխանիզմների դեպքում կոմպլեմենտար միկրոՌՆԹ-ն դեգրադացվում է ։
Սակայն կան նաև այնպիսի միՌՆԹ-ներ, որոնք ոչ թե նվազեցնում, այլ բարձրացնում են գեների էքսպրեսիան ։ Կարճ ինտերֆերացնող ՌՆԹ-ներն ունեն 20-25 նուկլեոտիդ երկարություն և հաճախ ձևավորվում են վիրուսային ՌՆԹ-ի ճեղքման հետևանքով։ Կան նաև էնդոգենային բջջային կիՌՆԹ-ներ ։
Կարճ ինտերֆերացնող ՌՆԹ-ները նույնպես ազդում են ՌՆԹ-ինտերֆերացիոն համակարգի միջոցով և նման են միկրոՌՆԹ-ներին ։ Կենդանիների մոտ հայտնաբերվել են այսպես կոչված piՌՆԹ-ները, որոնք սեռական բջիջներում գործում են տրանսպոզոնների դեմ և մասնակցում են գամետների ձևավորմանը ։
ՌՆԹ-ից բաղկացած գենոմներ
thumb|300px|Վիրուսի կյանքի ցիկլը [[պոլիովիրուսի օրինակով 1-առաջնային վիրիոնի միացում ռեցեպտորին, 2-վիրիոնը թափանցում է բջջի մեջ,
3-վիրուսի սպիտակուցի տրանսլյացիան, պոլիպեպտիդի առաջացմամբ,
4-վիրուսի պոլիմերազները կրկնապատկում են վիրուսային ՌՆԹ-ն ]] Ինչպես ԴՆԹ-ն, այնպես էլ ՌՆԹ-ն կարող է ինֆորմացիա կրել կենսաբանական գործընթացների մասին։ ՌՆԹ-ն՝ որպես գենոմ, կարող է օգտագործվել վիրուսների և վիրուսանման մասնիկների կողմից։
Արաքսյա Գասպարյան
Պարգևներ
Պարգևատրվել է Լենինի 2 շքանշանով (26.09.1960; 27.06.1978) և մեդալներով։ Արժանացել է «ՀԽՍՀ վաստակավոր ուսուցչի» կոչման (1962)։
(8660) Սանո
(8660) Սանո (Sano), աստերոիդ աստերոիդների գոտու արտաքին մասում։ Հայտնաբերվել է 1990 թվականի հոկտեմբերի 15-ին Կին Էնդատեի և Կաձուրո Վատանաբեի կողմից Կիտամիում ։
Միջին հեռավորությունը Արեգակից կազմում է 3,257134 ա. մ., առավելագույնը մոտենում է 3,1168 ա. մ. հեռավորության վրա և հեռանում 3,3975 ա. մ. ։ Արեգակի շուրջ մեկ ամբողջական պտույտ է կատարում 2147,1 երկրային օրվա ընթացքում, իր ուղեծրով շարժվելով միջինում 0,167668 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,63° անկյուն։
Արտաքին հղումներ
Կատեգորիա:1990 թվականին հայտնաբերված աստղագիտական մարմիններ Կատեգորիա:Կին Էնդատեի կողմից հայտնաբերված աստերոիդներ Կատեգորիա:Կաձուրո Վատանաբեի կողմից հայտնաբերված աստերոիդներ Կատեգորիա:Աստերոիդների գոտու արտաքին մասի աստերոիդներ
Իլամ
Իլամ, — քաղաք Իրանի արևմուտքում, Իրաքի սահմանի մոտ։ Իլամը ունի 168 հզ. բնակիչ, որոնց մեծ մասը քրդեր են։
Տես նաև
Կատեգորիա:Իրանի քաղաքներ
Շոսնակ
Շոսնակ (Chaussenac), համայնք Ֆրանսիայի Օվերն մարզի Կանտալ գավառում ։
Բնակչությունը 2008 թվականի դրությամբ կազմում է 238 մարդ, բնակչության խտությունը` 14.76 մարդ/կմ²։ Բնակավայրը զբաղեցնում է 16.13 կմ² տարածք։
Արաքսյա Գասպարյան
Արտաքին հղումներ
Կատեգորիա:Սոցիալիստական աշխատանքի հերոսներ Կատեգորիա:ՀԽՍՀ վաստակավոր ուսուցիչներ Կատեգորիա:Հայ մանկավարժներ Կատեգորիա:ԽՄԿԿ անդամներ
Շոսնակ
Աշխարհագրություն
Գտնվում է Փարիզ քաղաքից 410 կմ հարավ, Կլերմոն Ֆերան քաղաքից` 95 կմ հարավ-արևմուտք, Օրիյակ քաղաքից` 31 կմ հյուսիս-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 134 աշխատունակ (15-64 տարեկան) բնակիչ, որոնցից ակտիվ էին 92-ը, իսկ ոչ ակտիվները` 42։ Ակտիվության ցուցանիշը կազմում է 68,7 %։ 92 աշխատունակ մարդկանցից աշխատել է 85 անձ (53 տղամարդ և 32 կին)։ Գործազուրկ են եղել 7 անձ (4 տղամարդ և 3 կին)։ 42 անաշխատունակներից 5-ը եղել են աշակերտներ կամ ուսանողներ, 22-ը` թոշակառուներ, իսկ 15-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
ՌՆԹ
ՌՆԹ-ից բաղկացած գենոմներ
Վիրոիդներն ախտածինների մեկ այլ խումբ են, որոնք կազմված են, սակայն, միայն ՌՆԹ-ից, չեն կոդավորում սպիտակուց և կրկնապատկվում են միայն տեր բույսի բջջի պոլիմերազների միջոցով ։
Հակառակ տրանսկրիպցիա
Հակառակ տրանսկրիպտող վիրուսներն իրենց գենոմը կրկնապատկում են սեփական ՌՆԹ-ն ԴՆԹ-ի տրանսկրիպտելու հաշվին։ Այս ԴՆԹ-ի կրկնօրինակները այնուհետև նորից տրանսկրիպտվում են ՌՆԹ-ի մոլեկուլների։ Ռետրոտրանսպոզոնները նույնպես տարածվում են հակառակ տրանսկրիպցիայի հաշվին ։ Թելոմերազը նույնպես գործում է նույն մեխանիզմով. այն պարունակում է ՌՆԹ, որը որպես կաղապար է օգտագործվում էուկարիոտ բջիջների քրոմոսոմների ծայրային հատվածների կառուցման համար ։
Երկշղթա ՌՆԹ
Երկշղթա ՌՆԹ-ն երկու կոմպլեմետար շղթաներից կազմված ՌՆԹ-ի մոլեկուլ է, որն իր տարածական կառուցվածքով շատ նման է ԴՆԹ-ին։ Երկշղթա ՌՆԹ-ից են կազմված որոշ վիրուսների գենոմները (երկշղթա ՌՆԹ վիրուսներ, ds RNA)   ։
Ռետրովիրուսներ և ռետրոտրասպոզոններ
Այլ տեսակի վիրուսների մոտ ՌՆԹ գենոմն առկա է միայն կյանքի որոշակի ցիկլի ընթացքում։ Այսպես կոչվող ռետրովիրուսների վիրիոնները պարունակում են միայն ՌՆԹ-ի մոլեկուլներ, որոնք տիրոջ բջիջներ թափանցելուց հետո ծառայում են որպես մատրիքս՝ ԴՆԹ-ի օրինակների սինթեզի համար։ Իր հերթին, ԴՆԹ-ի մատրիքսից կարդացվում է ՌՆԹ գենոմը։ Բացի վիրուսներից հակառակ տրանսկրիպցիան կիրառում են նաև գենոմի շարժուն տարրերի մի դաս՝ ռետրոտրասպոզոնները ։
Ռոչուգա (Պյոզայի վտակ)
Ռոչուգա (Рочуга), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Պյոզա գետի աջ ափին՝ 363 կմ հեռավորության վրա։ Գետի երկարությունը՝ 152 կմ է։ Ամենաջրառատ վտակը՝ Սյուրզինսկայա Վիսկա։
ՌՆԹ
Օղակաձև ՌՆԹ
Վերջերս հայտնաբերվել են միաշղթա կովալենտ կերպով փակված օղակաձև ՌՆԹ-ներ, որոնք լայնորեն էքպրեսվում են կենդանիների և բույսերի թագավորություններում։ Մինչ օրս օղակաձև ՌՆԹ-ների դերը պարզ չէ, չնայած որ ցույց են տրվել մի շարք փոխազդեցություններ միկրոՌՆԹ-ների հետ։
Ռոչուգա (Պյոզայի վտակ)
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
ՌՆԹ
ՌՆԹ աշխարհի վարկած
ՌՆԹ-ի մոլեկուլը միաժամանակ կարող է կրել տեղեկատվություն և ծառայել որպես քիմիական ռեակցիաների կատալիզատոր։ Այս հատկությունը թույլ է տալիս առաջ քաշել մի տեսություն, ըստ որի՝ ՌՆԹ-ն երկրի վրա կյանքի զարգացման պատմության ընթացքում եղել է այն առաջնային բարդ պոլիմերը, որը ծագել է նախակենսաբանական գործընթացների ժամանակ։ Այս տեսությունն անվանվել է ՌՆԹ աշխարհի վարկած ։ Այս տեսության համաձայն՝ էվոլյուցիայի առաջին փուլերի ընթացքում ավտոկատալիզել է այլ ՌՆԹ-ի, ապա ԴՆԹ-ի մոլեկուլներին։ Էվոլյուցիայի հաջորդ փուլի ընթացքում տեղեկատվության կրողներ են դարձել ավելի կայուն մոլեկուլները՝ ԴՆԹ-ները։ ՌՆԹ-ի մատրիքսի վրա նախառիբոսոմների միջոցով սպիտակուցների սինթեզն ընդարձակել է կենսաբանական համակարգերի ընդունակությունները և սպիտակուցները հետզհետե ֆունկցիոնալ առումով սկսել են փոխարինել ՌՆԹ-ի մոլեկուլներին։
Ռոչուգա (Պյոզայի վտակ)
Ջրային գրանցամատյանի տվյալներ
Տվյալներն ըստ ջրային ռեսուրսների ֆեդերատիվ տեսչության.
ՌՆԹ
ՌՆԹ աշխարհի վարկած
Այս տեսությունների հիման վրա ենթադրվում է, որ ժամանակակից բջիջների սպիտակուցների կենսասինթեզում մասնակցող ՌՆԹ-ի շատ տեսակներ, հատկապես՝ ռՌՆԹ-ն և փՌՆԹ-ն ՌՆԹ աշխարհի մնացորդային ձևերն են։
Ռոչուգա (Պյոզայի վտակ)
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
ՌՆԹ
ՌՆԹ աշխարհի վարկած
2015 թվականի մարտին արտաքին տիեզերական պայմաններում արհեստական սինթեզի ճանապարհով լաբորատորիայում սինթեզվել են ՌՆԹ-ի և ԴՆԹ-ի բարդ նուկլեոտիդներ, այդ թվում՝ ուրացիլը, ցիստեինը և թիմինը։ Սինթեզում կիրառել են պիրիմիդին, որը երկնաքարերում շատ տարածված օրգանական միացություն է։ Պիրիմիդինը, ինչպես պոլիցիկլիկ արոմատիկ ածխաջրածինները, տիեզերքում ամենատարածված ածխածնով հարուստ միացություններից է, որը ենթադրաբար ձևավորվել է կարմիր հսկաներում կամ տիեզերական փոշում ու գազային ամպերում ։
Տես նաև
ՌՆԹ աշխարհի վարկած
Արտաքին հղումներ
Կատեգորիա:ՌՆԹ Կատեգորիա:Նուկլեինաթթուներ Կատեգորիա:Մոլեկուլային կենսաբանություն Կատեգորիա:Կենսատեխնոլոգիա Կատեգորիա:Կենսամոլեկուլներ
Բուլակայա
Բուլակայա, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում ։
Բնակչություն
1908 թվականին գյուղն ունեցել է 87 հայ բնակիչ ։
Ծանոթագրություններ
Կատեգորիա:Արևելյան Հայաստանի գյուղեր
Հորեղբայր Բեն
Բենջամին «Բեն» Պարկեր (անգլ.՝ Benjamin «Ben» Parker), ավելի հայտնի որպես քեռի Բեն (անգլ.՝ Uncle Ben), Marvel Comics-ի կերպար։ Պիտեր Պարկերի քեռին։ Պիտեր Պարկերը Սարդ մարդն էր։
Բենը Մեյ Պարկերի ամուսինն էր։ Առաջին անգամ հայտնվել է Amazing Fantasy #15 (օգոստոս, 1962) կոմիքսում։ Այս կերպարի հեղինակներն են համարվում Ստեն Լին և Ստիվ Դիտկոն։
Աղբյուրներ
Կատեգորիա:Կոմիքսների կերպարներ Կատեգորիա:Ֆիլմերի հերոսներ Կատեգորիա:Մուլտֆիլմերի կերպարներ Կատեգորիա:Marvel Comics-ի կերպարներ
Լեզվի ոճ
Լեզվի ոճ, հաղորդակցման պայմաններին, իրադրությանը և նպատակին համապատասխան լեզվական միջոցների ընտրության և խոսքի կառուցման յուրօրինակություն։ Լեզվաբանության մեջ գործածվում է երեք նշանակությամբ.
2․ Լեզվական միջոցների օգտագործման և խոսքի արտահայտչական կառուցվածքի յուրօրինակություն, որ պայմանավորված է խոսքի նպատակադրումով և իրականացման պայմաններով (իրադրական ոճ)։ Ի տարբերություն լեզվի գործառական ոճերի, իրադրական ոճերը խոսքի ոճեր են։ Լինում են՝ հանդիսավոր (վերամբարձ), պաշտոնական (չոր), հորդորական, մտերմական, փաղաքշական, կատակաբան են։
3․ Գրական լեզվի օգտագործման յուրօրինակոլթյուն, որ պայմանավորված է խոսողի մտավոր գարգացմամբ, աշխարհայացքով, խառնվածքով ու ճաշակով (անհատական ոճ)։ Գեղարվեստական ոճի շրջանակներում այս կամ այն գրողի ոճային անհատական ոճի դրսևորումն է։